4 
Dyrenes naturlige Opholdssteder. Naar hertil yderligere føjes, at 
Undersøgelserne give det Resultat, at Afkommets Køn enten be¬ 
stemmes af Temperaturen eller af Moderdyrets Ernæringstilstand, 
synes det noget uforstaaeligt, hvorledes man har kunnet tillægge 
Resultater, som udelukkende ere erhværvede ved Studier over indfangede 
Dyr, der uimodsigelig ere under unormale Temperatur- og Ernærings¬ 
forhold, nogen exakt, videnskabelig Betydning. Naar netop alt 
tyder paa, at ydre Faktorer i alt Fald ere medvirkende ved Be¬ 
stemmelsen af Afkommets Køn, synes det indtysende, at Studiet af 
disse meget vanskelige Forhold bør anstilles paa Dyr, der ere 
under absolut normale ydre Livsbetingelser o: ude i selve Naturen. 
I Overensstemmelse hermed bleve Undersøgelserne planlagte 
saaledes. I 1896 paabegyndtes en foreløbig Undersøgelse af c. 50 
større og mindre Søer og Damme i Omegnen af København og 
Frederiksborg, og blandt disse udvalgtes da i Efteraaret 1897 14, 
hvis Hjuldyrfaunaer enten væsentlig afvege fra hverandre eller 
indeholdt særlig sjældne Former ( Pedalion , Schizocerca , Triphylus 
o. a.). Disse 14 Damme bleve da regelmæssig undersøgte hver 
14ndeDag; forskellige Forhold bevirkede imidlertid, at jeg i Vinter- 
halvaaret 1897—98 ikke kunde gennemføre denne Plan, der dog 
atter genoptoges fra 1ste April 1898 og fra den Tid af uden 
Afbrydelse er bleven gennemført. Meningen med denne Under¬ 
søgelse er ganske vist en dobbelt. Jeg skal her kun gøre Rede 
for den Side af Sagen, der vedrører dette Arbejde. Ved en regel¬ 
mæssig Undersøgelse af 14 Damme, foretagen hver 14nde Dag, er 
Y ^ 
det en Umulighed, at i alt Fald de mere almindelige Hjuldyrarters 
Sexualperioder og de lidet kendte Hanner ville kunne undgaa 
Iagttageren. Saa snart en Sexualperiode, hvis Begyndelse altid 
røber sig ved en enorm Produktivitet af de parthenogenetiske 
Generationer, er i Anmarsch, tages vedkommende Hjuldyrart hjem i 
Laboratoriet, og dens Forplantningsproces studeres paa daglig, ofte 
flere Gange daglig, frisk indfangede Individer. Desuden tages saa 
vidt muligt hver 14nde Dag Fortegnelse over alle de øvrige, sam¬ 
tidig optrædende mikroskopiske Organismer, i alt Fald over alle dem, 
